lv cs lv pt lv fr lv en lt fr en en fr fr pt en it fr fr fi fr nl lv fi fr lv lv lv lv lv fr en lv tr lv lv lv es en pl en en en en en en en en lv id ru en en fr lv en lv lv en lv lv lv lv lv lv lv lv lv lv hbs_lat lv lv lv lv lv lv lv lv lv lv hbs_lat lv lv lv lv lv lv lv lv lv lv lv lv lv hbs_lat lv lv lv lv lv lv lv lv lv lv en nl lv lv lv lv lv lv lv lv lv lv lv lv lv lv lv lv lv hbs_lat lv lv lv lv lv lv lv lv lv lv lv lv lv en hbs_lat lv lv lv lv lv lv lv lv lv lv lv lv lv lv lv lv lv lv lv lv en lv en lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv en lv lv lv lv lv lv lv lv en lv lv lv lv lv lv lv lv lv lv lv en lv lv en lv lv lv lv lv lv en
Talsu Kērlinga Klubs | Kluba vēsture
Slīdi, mazulīt! ( vīru komanda 2015 )
ŠAJĀ SADAĻĀ APKOPOTA INFORMĀCIJA PAR TALSU KĒRLINGA KLUBA KOMANDU UN BIEDRU DALĪBU SACENSĪBĀS, NOZĪMĪGĀKAJIEM PANĀKUMIEM, FAKTIEM UN NOTIKUMIEM NO 2010. LĪDZ 2022.GADAM.
2010.gada 18.novembrī kērlings ienāk Talsos. Talsu ledus hallē kērlingu izmēģina vairāk kā 30 interesentu.
2010.gada 18.decembrī Talsu ledus hallē tiek organizēts individuālā kērlinga čempionāts, kurā startē 12 dalībnieki. Vīriešu konkurencē uzvaru izcīnīja Māris Ziediņš, bet sieviešu konkurencē Madara Bremane.
2011.gada 7.janvārī tiek dibināts Talsu kērlinga klubs (dibinātāji - Kristers Dragunas, Vilnis Dragunas, Andris Dedzis, Vilnis Pūcītis, Raimonds Vaivods, Sandra Bremane, Gunārs Bremanis). Par pirmo kluba prezidentu tika ievēlēts Andris Dedzis.
Jau nākamajā dienā tika organizēts pirmais komandu turnīrs "Talsu cerība", par kuras uzvarētājiem kļuva ratiņkrēslu komanda VOMAI no Rīgas.
Ar komandas "Bremaņi" startu klubs janvāra beigās debitē Latvijas Amatieru līgā.
2011.gada 4.maijā 10 kluba spēlētāji piedalījās apmācību seminārā Kērlinga hallē Rīgā.
2011.gada 15.maijā kluba junioru komanda "TKK JUNIORI" (Arvis Bušmanis (skips), Rolands Ģērmanis, Artūrs Gerhards, Andris Bremanis, Jānis Bremanis, treneri Raivis Bušmanis un Raimonds Vaivods) uzvarēja Latvijas junioru čempionātā piecu spēļu sērijā ar 3:2 (10:4, 6:7, 9:6, 4:9 un 5:4) uzvarot junioru komandu "Ice Storm" no Ventspils.
Sadarbībā ar novada medijiem "Talsu Vēstis" un "Talsu TV" izveidoti vairāki raksti un sižeti, izveidots kluba reklāmas video rullītis, kā arī izstrādāts kluba logo.
2011.gada 9.augustā Latvijas Kērlinga Asociācija (LKA) kluba junioru vīriešu komandu "TKK JUNIORI"  apstiprina par Latvijas junioru vīriešu izlasi.
2011.gada 25.oktobrī klubs uzņemts LKA par biedru kandidātu.
Kluba komandas un biedri startē vairākās sacensībās - Zemgale Cup, Rīgas atklātais čempionāts, Ziemassvētku kauss, Latvijas Amatieru līgā un Tallin Youth Cup.
2012.gada janvāra sākumā kluba jaunieši, Latvijas junioru vīriešu izlases sastāvā piedalās Eiropas Izaicinājuma Kausā (Pasaules čempionāta kvalifikācija), Tarnbijā, Dānijā.
2012.gada 14.janvārī kluba biedru sapulcē tika pārvēlēta kluba valde un par otro kluba prezidentu tika ievēlēts Raimonds Vaivods.
2012.gada 25.februārī klubs Talsu ledus hallē organizē otro individuālo čempionātu, par kura uzvarētāju kļuva Gunārs Bremanis. Otro vietu ieņēma Jānis Bremanis, bet trešo - Jānis Birznieks (11 dalībnieku konkurencē).
Aprīļa beigās 2 kluba junioru vīriešu komandas  Arvja Bušmaņa (Arvis Bušmanis, Rolands Ģērmanis, Artūrs Gerhards, Andris Bremanis) un Jāņa Bremaņa (Jānis Bremanis, Armands Rusiņš, Rolands Rusiņš, Kristers Jakimovs) vadībā piedalās Latvijas junioru čempionātā. Finālsērijā līdz divām uzvarām pret Ventspils junioru komandu otro gadu pēc kārtas uzvarēja Arvja Bušmaņa skipotā komanda. Šajā sezonā junioru komanda (A.Bušmanis, R.Ģērmanis, A.Gerhards, A.Bremanis, J.Bremanis) arī izcīna uzvaru Latvijas Amatieru līgas kopvērtējumā.
2012.gada jūlija sākumā kluba junioru vīriešu komandas dalībnieki: Arvis Bušmanis, Rolands Ģērmanis, Artūrs Gerhards, Andris Bremanis un Jānis Bremanis, piedalās WCF starptautiskajā treniņnometnē junioriem Fusenē, Vācijā.
2012.gada 6.novembrī klubs kļūst par pilntiesīgu LKA biedru.
2013.gada janvāra sākumā kluba junioru vīriešu komanda (Latvijas junioru vīriešu izlase) trenera Raivja Bušmaņa vadībā piedalās Eiropas Izaicinājuma kausā (Pasaules čempionāta kvalifikācija) Prāgā, Čehijā.
Drīz pēc atgriešanās no Čehijas vairāki jaunieši 12.janvārī Talsu ledus hallē piedalās trešajā individuālajā čempionātā, Talsi 2013. Par tā uzvarētāju kļuva Jānis Bremanis, 2.vietu izcīnīja Andris Bremanis seniors, 3.vietā - ventspilniece Dace Ābelīte.
Talsu kērlinga kluba iniciēts un ar Latvijas Kērlinga asociācijas un Modra Liepiņa atbalstu 13.janvārī notika kērlinga iepazīstināšanas pasākums Tukuma ledus hallē. Ar šo brīdi Tukuma ledus halle kļūst par vienu no Talsu kērlinga kluba treniņu vietām, bet Talsu kērlinga kluba dalībnieki - par instruktoriem šajā hallē turpmāk organizētajiem korporatīvajiem pasākumiem.
Otro gadu pēc kārtas Latvijas čempionātā vīriešu komandu konkurencē startēja TKK/Freidensons, kopvērtējumā komanda ieņēma 7.vietu 8 komandu konkurencē un LČ ietvaros vairs neturpināja piedalīties.
2013.gada 23.februārī klubs organizē turnīru "Kurzemes Izaicinājuma Kauss" ar 4 komandu dalību. Spraigā finālspēlē uzvarēja Raimonda Vaivoda skipotā MIX komanda.
Marta mēnesī divu nedēļu garumā 8 kluba biedri piedalījās kā brīvprātīgie Pasaules čempionātā sievietēm Rīgā. Par redzamāko čempionāta brīvpratīgo kļuva Madara Bremane.
2013.gada 31.martā Tukuma ledus halle kopā ar Talsu kērlinga klubu organizē Lieldienu turnīru ar 4 komandu dalību, kurā uzvarēja TKK JUNIORI (Artūrs Gerhards (skips), Andris Bremanis, Jānis Bremanis, Armands Rusiņš, Rolands Rusiņš).
Aprīlī kluba junioru vīriešu komanda, ar šo sezonu Artūra Gerharda vadībā, jau trešo reizi uzvarēja Latvijas junioru čempionātā, savukārt, debitējot Latvijas junioru čempionātā sieviešu konkurencē, savu pirmo uzvaru izcīna TKK/Laiviņa (Elizabete Laiviņa, Laura Gaidule, Madara Bremane, Helma Gerda Bidiņa). Savu otro uzvaru Latvijas Amatieru līgā kopvērtējumā noslēdzošajās kārtās izrāva kluba junioru komanda TKK/JUNIORI.
Maija vidū klubs ar jaukto komandu TKK/Vaivods (Raimonds Vaivods, Sandra Bremane, Artūrs Gerhards, Jānis Bremanis, Madara Bremane, Helma Gerda Bidiņa) debitē Latvijas čempionātā jauktajām komandām, izcīnot 7.vietu 9 komandu konkurencē.
Kurzemes Izaicinājuma Kauss Talsos
Augusta sākumā abas kluba jauniešu komandas: meitenes (E.Laiviņa, L.Gaidule, M.Bremane, H.G.Bidiņa un Santa Blumberga) trenera Arņa Veidemaņa un zēni (A.Gerhards, A.Bremanis, J.Bremanis, A.Rusiņš un R.Rusiņš) trenera Raimonda Vaivoda vadībā piedalās starptautiskajā WCF treniņnometnē komandām "SWEETLAKE JUNIOR TEAM CAMP", Nīderlandē.
Ar šo sezonu par Talsu kērlinga kluba spēlētāju treniņu vietu kļūst Tukuma ledus halle, pārtraucot treniņus Talsu ledus hallē.
Septembra sākumā abas kluba junioru komandas ar Raimondu Vaivodu un kluba senioru komandu TKK/Bremanis (Andris Bremanis,sen., Elga Bremane, Aivars Lācis un Gunārs Bremanis) piedalās Mazury Curling Festival, Gizicko, Polijā. Par spilgtāko spēli kļuva TKK/Bremanis uzvara pār Skotijas un Polijas apvienoto treneru komandu.
Novembrī kluba junioru vīriešu komandas kapteinis Artūrs Gerhards debitē Eiropas čempionātā A grupā Latvijas vīriešu izlases sastāvā.
Novembra beigās divas kluba vīriešu komandas TKK/Bremanis un TKK/Vaivods piedalās Latvijas čempionātā vīriešiem B grupā.
Decembra beigās TKK/Bremanis (A.Bremanis,sen., A.Lācis, G.Bremanis, M.Vītoliņš) piedalās 2. Latvijas senioru čempionātā, izcīnot 2.vietu.
Janvārī abas kluba junioru komandas, pārstāvot Latvijas junioru izlases, piedalījās Eiropas Izaicinājuma Kausā (Pasaules čempionāta kvalifikācija) Lohjā, Somijā. Pateicoties uzvarām pār Poliju un Ungāriju un labākiem papildrādītājiem, puišu komanda iekļuva sacensību ceturtdaļfinālā, kur nācās atzīt nākamo sacensību uzvarētāju Sebastiana Vunderera vadītās Austrijas junioru izlases pārākumu. Kopvērtējumā 8.vieta 14 komandu konkurencē.
Janvāra beigās ar sieviešu komandas TKK/Bremane (Elga Bremane, Sandra Bremane, Evija Dompalma, Helma Gerda Bidiņa, Madara Bremane) startu klubs debitē Latvijas čempionātā sievietēm.
Martā uzreiz 4 komandas debitē Latvijas čempionātā jauktajiem pāriem: TKK/S.Blumberga A.Bremanis, TKK/E.Bremane A.Bremanis sen., TKK/M.Bremane J.Bremanis un TKK/D.Zīle R.Vaivods. Augsto 4.vietu kopvērtējumā izcīna jauniešu komanda TKK/S.Blumberga A.Bremanis.
Aprīļa beigās kluba junioru vīriešu komanda TKK/Bremanis (J.Bremanis, A.Bremanis, A.Rusiņš, R.Rusiņš) izcīna jau ceturto Latvijas junioru čempionu titulu, savukārt kluba junioru meiteņu komanda TKK/Laiviņa (Elizabete Laiviņa, Laura Gaidule, Madara Bremane, Helma G.Bidiņa, Evelīna Barone) čempionu titulu izcīna smagā piecu spēļu sērijā, ar 3:2, uzvarot Santas Blumbergas vadīto komandu no Ventspils.
Mazury Curling Festival, Polijā
Jūlija sākumā kluba jaunieši Kristaps Vilks, Jānis Bremanis un Andris Bremanis piedalās starptautiskajā treniņnometnē Fusenē, Vācijā, savukārt kluba treneris Raimonds Vaivods iegūst C kategorijas sporta speciālista sertifikātu ar tiesībām strādāt par treneri.
Pēc atgriešanās augustā puišu komanda (Jānis Bremanis (skips), Andris Bremanis, Kristaps Vilks, Gundars Bremanis un Anrijs M.Briežkalns) izcīna 3.vietu Riga Open.
Augusta beigās 4 Talsu kērlinga kluba komandas piedalās 'Ventspils Cup': TKK Juniores (S.Blumberga, M.Bremane, H.G.Bidiņa), TKK Juniori (J.Bremanis, A.Bremanis, K.Vilks, G.Bremanis), TKK Seniori (A.Bremanis,sen., A.Lācis, G.Bremanis, M.Vītoliņš) un Team Vaivods (Raimonds Vaivods, Sandra Bremane, Edgars Linužs, Elga Bremane). Team Vaivods tika zelta grupā un izcīnīja 8.vietu, bet TKK Juniori ieguva 1.vietu un TKK Juniores 5.vietu sudraba grupā.
Labi panākumi septembrī arī senioru komandai TKK/Bremanis, kuri izcīna 8.vietu 34 komandu konkurencē Mazury Curling Festival. Šajā festivālā otra mūsu kluba sastādītā komanda TKK/Bremane (Elga Bremane, Sandra Bremane, Iveta Bremane un Gundars Bremanis) iegūst 29.vietu.
Lielisks panākums mūsu junioru sieviešu komandai TKK/Blumberga (Santa Blumberga, Madara Bremane, Helma G.Bidiņa, Evelīna Barone), kuras izcīna uzvaru Fusenē notiekošajā jauniešu turnīrā CCF Junior Challenge Cup.
Oktobrī Aldara pāru kērlinga turnīrā piedalās 2 kluba komandas: Elga Bremane ar Andri Bremani,sen. un Andris Bremanis,jun. ar Jāni Bremani, ieņemot attiecīgi 6. un 7.vietu 10 komandu konkurencē.
Lielākajā turnīrā Baltijas valstīs Tallin Cup piedalās 3 kluba komandas. Augsto 7.vietu 48 komandu konkurencē izdodās izcīnīt kluba vīriešu komandai TKK/Veidemanis (ar nosaukumu "Redmars"): Arnis Veidemanis (skips), Aldis Abrickis, Andris Bremanis jun., Raimonds Vaivods), bet 16.vietu izcīnīja mūsu juniores (Santa Blumberga, Madara Bremane, Helma G.Bidiņa, Tīna Siliņa, Evelīna Barone).
Novembra sākumā kluba junioru komanda TKK/Bremanis (Jānis Bremanis, Andris Bremanis, Kristaps Vilks, Gundars Bremanis un Anrijs M.Briežkalns) piedalās Hamburg Junior Open, Vācijā, savukārt junioru sieviešu komandai TKK/Blumberga izdodās izcīnīt 3.vietu Rīgas atklātajā čempionātā.
Novembra beigās senioru komanda TKK/Bremanis piedalās Latvijas čempionātā senioriem un spraigā piecu spēļu sērijā ar 2:3 piekāpās SK OB/Regža komandai.
Decembrī vairāki kluba biedri dažādos komandu sastāvos piedalās Ziemassvētku kausā Ventspilī.
2015.gada janvāra sākumā abas kluba jauniešu komandas (zēni: A.Bremanis, J.Bremanis (skips), K.Vilks, A.M.Briežkalns, G.Bremanis ar treneri R.Vaivodu un meitenes: S.Blumberga (skips), M.Bremane, H.G.Bidiņa, T.Siliņa, E.Barone ar treneri I.Stašu-Šaršūni) piedalās pēdējā Eiropas Izaicinājuma Kausā (Pasaules čempionāta kvalifikācija) Prāgā, Čehijā, kurā kvalificējās ceturtdaļfināliem un izcīna augstās 5.vietas (līdz tam augstākais starptautiskais sasniegums kluba vēsturē).
Janvāra vidū dalību Latvijas čempionātā vīriešu un sieviešu konkurencē uzsāk TKK/Veidemanis (A.Veidemanis, A.Abrickis, A.Bremanis,jun., R.Vaivods) un TKK/Bremane (M.Bremane, H.G.Bidiņa, E.Barone, T.Siliņa). Latvijas čempionātā TKK/Veidemanis izcīna klubam līdz šim augstāko sasniegumu pieaugušo čempionātos - sudraba medaļu.
Vairākas Talsu komandas un spēlētāji marta sākumā piedalās Latvijas III Ziemas Olimpiādē. Zelta medaļu ieguva Jānis Bremanis, startējot Junkers komandā, bet sudraba medaļa Artūram Gerhardam A41/Gulbis komandā.
Aprīļa beigās kluba junioru komanda TKK/Bremanis (A.Bremanis, J.Bremanis (skips), K.Vilks un G.Bremanis) izcīna klubam jau piekto Latvijas junioru čempionāta titulu un uzvar 1.Baltijas junioru čempionātā. Arī Talsu un Ventspils meiteņu junioru komanda (S.Blumberga (skips), M.Bremane, H.G.Bidiņa, T.Siliņa, E.Barone), kas šajā čempionātā startē kā "Ventspils 1", kļūst par Latvijas un Baltijas junioru čempionēm.
Arī šajā sezonā vairākas kluba komandas piedalās Latvijas čempionātos jauktajiem pāriem un jauktajām komandām, bet pie izcila panākuma tiek kluba spēlētājs Andris Bremanis,jun., kas kļūst par Latvijas čempionu jaukto komandu kērlingā, startējot kopā ar Aldi Abricki (skips), Inetu Maču un Rasu Lubarti.
TKK/Veidemanis turnīrā Tallin Cup, Igaunijā
Jūlijā darbu uzsāk atjaunotā kluba mājaslapa.
Jūlijā notiek arī pirmais Summer Curling Cup Tukums 2015, kurā dažādās komandās piedalās vairāki kluba biedri. Labākie panākumi Gundaram Bremanim - 3.vieta Zelta grupā, startējot Rudzīšu kluba komandā, un mūsu junioru komandai: Jānim Bremanim, Andrim Bremanim, Kristapam Vilkam un Anrijam M.Briežkalnam - 3.vieta Sudraba grupā (11.vieta kopvērtējumā 22 komandu konkurencē).
Augustā kluba junioru komanda TKK/Bremanis: Andris Bremanis, Jānis Bremanis (skips), Kristaps Vilks, Anrijs M.Briežkalns un Gundars Bremanis, trenera Raimonda Vaivoda vadībā, kā arī mūsu un Ventspils kluba apvienotā meiteņu komanda, piedalās "SWEETLAKE JUNIOR TEAM CAMP 2015", Nīderlandē.
Augustā kluba spēlētājs Andris Bremanis,jun. Latvijas jauktās komandas sastāvā Riga Open turnīrā izcīna 2.vietu, Tallin Cup turnīrā - 3.vietu, bet septembra vidū Andris piedalās 1.Pasaules čempionātā jauktajām komandām, Šveicē.
Vairāki kluba spēlētāji augustā piedalās Ventspils Kausā 2015: Versijā - Andris Bremanis,sen., Elga Bremane, Aivars Lācis un Modris Vītoliņš (4.vieta Sudraba gr.), LAT juniori - Jānis Bremanis, Anrijs M.Briežkalns, Gundars Bremanis un Gunārs Bremanis (1.vieta Sudraba gr.), bet Team Smurf INT. komandas sastāvā Madara Bremane un Helma G.Bidiņa tika pie 4.vietas Zelta grupā.
Oktobra sākumā un novembra beigās kluba jauniešu komanda TKK/Bremanis pirmo reizi piedalās CCT Eiropas kērlinga tūres posmos Harnosandā, Zviedrijā (3 uzvaras/2 zaudējumi) un Prāgā, Čehijā (2 uzvaras/2 zaudējumi).
Decembrī kluba junioru komanda TKK/Bremanis Talsu novada Sporta laureātā tiek sumināta nominācijā "Labākā komanda".
2016.gada  janvāra sākumā TKK/Bremanis piedalās Pasaules čempionātā junioriem B grupā. Lai arī pamatturnīrā tika izcīnītas 4 uzvaras un piedzīvoti 3 zaudējumi ar to nepietika, lai kvalificētos sacensību ceturtdaļfinālam. Kopvērtējumā 13.vieta 24 komandu konkurencē.
Janvāra beigās Latvijas čempionātā vīriešiem augstākajā divīzijā piedalījās gan TKK/Bremanis (Jānis Bremanis, Andris Bremanis,jun., Kristaps Vilks, Anrijs M.Briežkalns, Gundars Bremanis), gan TKK/Vaivods (R.Vaivods, A.Lācis, M.Vītoliņš, G.Bremanis, A.Bremanis,sen.), attiecīgi izcīnot bronzas medaļas un 6.vietu kopvērtējumā.
Februāra beigās bronzas medaļas Latvijas čempionātā jauktajiem pāriem (no šīs sezonas jau kā olimpiskā disciplīna) izcīna arī kluba jauktā pāra komanda TKK/S.Blumberga A.Bremanis,jun., bet augsto 5.vietu izcīnīja vēl viena jauniešu komanda TKK/M.Bremane J.Bremanis.
Aprīļa vidū kluba spēlētāji Aivars Lācis un Elga Bremane Latvijas senioru izlašu sastāvos piedalījās Pasaules senioru čempionātā Karlstadē, Zviedrijā.
Klubam līdz šim veiksmīgāko sezonu noslēdza abu kluba jauniešu komandu TKK/Bremanis (J.Bremanis, A.Bremanis, K.Vilks, G.Bremanis) un TKK/Bremane (Madara Bremane, Helma Gerda Bidiņa, Evelīna Barone, Zane Ilze Brakovska, Megija Anna Graumane) dubultuzvara Latvijas junioru čempionātā un 2.Baltijas junioru čempionātā un TKK/Vaivods (R.Vaivods, A.Lācis, M.Vītoliņš, G.Bremanis, A.Bremanis,sen.) uzvara Latvijas Amatieru līgā.
TKK/Bremanis dalība EJCT Harnosand, Zviedrijā
Sezonu iesāk kluba juniores: Madara, Evelīna, Zane un Laura, kas ar komandas nosaukumu „Maziņās” piedalās 15.-17.07. ‘Summer Curling Cup Tukums 2016’ un izcīna 3.vietu Bronzas grupā.
Augusta sākumā kluba junioru meiteņu komanda TKK/Bremane piedalās WCF starptautiskajā treniņnometnē junioru komandām "SWEETLAKE JUNIOR TEAM CAMP 2016"  Zoetermerā, Nīderlandē, savukārt junioru puišu komanda TKK/Bremanis piedalās komandas saliedēšanas un fiziskās sagatavotības nometnēs Rojā, Kaltenē un Rīgā.
Augusta beigās Ventspils Kausā 2016 no Talsu kērlinga kluba piedalās juniores (‘Latvian Junior Women’) un Versija, ieņemot attiecīgi 3. un 5.vietu Sudraba grupā. Abas mūsu junioru komandas 2.-4.09. piedalās arī ‘Riga Open’ turnīrā. Juniores (Madara Bremane, Laura Gaidule, Evelīna Barona, Zane Ilze Brakovska un Kristīne Bulačņikova, trenere Santa Blumberga) 29.09.-2.10. piedalās turnīrā ‘Tallinn Cup 1’, izcīnot 1.vietu Sudraba grupā (7.v.turnīra kopvērtējumā).
Septembra sākumā treniņus uzsāk kluba jaunākā zēnu komanda - TKK/Zass (Kristaps Zass, Eduards Seļiverstovs, Kristaps Tenis, Markuss Ozoliņš un Krišjānis Pētersons).
Oktobra sākumā TKK/Bremanis (Jānis Bremanis, Andris Bremanis, Kristaps Vilks, Anrijs M.Briežkalns un Gundars Bremanis, treneris Raimonds Vaivods) piedalās CCT EJCT posmā ‘Livechannel Cup’ Harnosandā, Zviedrijā, kurā izdodas iekļūt ceturtdaļfinālā, bet tajā tikai ar 6:7 piekāpās spēcīgajai Zviedrijas komandai SWE/Kohn. Oktobra beigās junioru komandas TKK/Bremanis un TKK/Bremane piedalās CCT EJCT posmā "Snaroya Junior Open", Oslo, Norvēģijā. Labākais panākums šoreiz meiteņu komandai, kuras ar trīs uzvarām iekļuva ceturtdaļfinālā, kurā nācās ar 4:8 piekāpties komandai no Šveices SUI/Stritt.
Starptautiskajā turnīrā ‘Riga International Curling Challange’ 28.-30.10. LAT3/Bremane (Madara Bremane, Zane Ilze Brakovska, Kristīne Bulačņikova, Laura Gaidule, Megija Anna Graumane, trenere Santa Blumberga) izcīna 9.vietu 12 komandu konkurencē.
No 2. līdz 5. novembrim Eiropas senioru kērlinga čempionātā Glāzgovā Skotijā Latvijas izlases sastāvā piedalās Elga Bremane. Komanda gūst vienu uzvaru – pār Krieviju.
Novembra sākumā trīs komandas: TKK/Blumberga Bremanis (Santa Blumberga un Andris Bremanis, jun.), TKK/Bremane Bremanis (Madara Bremane un Jānis Bremanis) un TKK/Bulačņikova Bremanis (Kristīne Bulačņikova un Andris Bremanis, sen.) piedalās Latvijas Jaukto pāru čempionātā. Vienpadsmit komandu konkurencē par čempionāta uzvarētājiem kļūst komanda TKK/Blumberga Bremanis, iegūstot arī tiesības pārstāvēt Latviju Pasaules čempionātā Letbridžā, Kanādā.
Sezonu klubs turpina ar četru komandu: TKK/M.Bremane, TKK/E.Bremane, TKK/Bremanis, TKK/Vaivods dalību Rīgas atklātajā čempionātā 11.-12.11. Pie augstākajiem sasniegumiem tiek jauniešu komandas TKK/Bremane un TKK/Bremanis, izcīnot attiecīgi 2. vietu un 4.vietu.
Novembrī CCT turnīrā Šveicē Latvijas sieviešu izlase, kuras sastāvā ir Evelīna Barona un mūsu meiteņu junioru trenere Santa Blumberga, izcīna divas uzvaras, bet sekojošajā Eiropas kērlinga čempionātā B grupā (19.-25.11.) izcīna 6.vietu 10 komandu konkurencē.
Decembra sākumā puišu komanda TKK/Bremanis dodas uz Dāniju, kur pirmo reizi piedalās jaunajā Ziemeļu junioru kērlinga tūres posmā NJCT "Esbjerg Junior Open". Sacensībās komanda  (Team Bremanis) izcīna četrus panākumus un augsto 3.vietu 12 komandu konkurencē.
Lielisks starts abām junioru komandām TKK/Bremane un TKK/Bremanis (LAT girls un LAT boys) izvēršas arī decembra vidū notiekošajā "Riga Junior Open", kurā izdodas izcīnīt attiecīgi 2. un 3.vietu.
Tieši pirms Ziemassvētkiem junioru meiteņu komanda "TKK/Bremane" (Team Bremane: Madara Bremane, Evelīna Barona, Zane I.Brakovska, Laura Gaidule un Megija A.Graumane, trenere Santa Blumberga) piedalās Lokerbijā, Skotijā, notiekošajā "Asham Under 21 Slam" posmā ‘Lockerbbie Junior International’ , paliekot nepārspētas un izcīnot 1.vietu!
Jau otro gadu pēc kārtas kluba komanda tiek apbalvota Talsu novada apbalvošanas ceremonijā "Sporta laureāts" nominācijā "Labākā komanda". Par nominācijas uzvarētāju šoreiz kļūst kluba jauktā pāra komanda "TKK/Blumberga Bremanis" par uzvaru Latvijas Jaukto pāru čempionātā.
Ventspils Ziemassvētku Kausā, 17.-18.12., mūsu juniori ar nosaukumu „Tālbraucēji” gūst 6.vietu Zelta grupā.
2017.gada janvārī kluba junioru komandas TKK/Bremane un TKK/Bremanis, pārstāvot Latvijas izlases piedalās Pasaules junioru čempionātā B grupā, Esterzundā, Zviedrijā. Augsto 5.vietu 23 valstu konkurencē izdodas izcīnīt puišu komandai, kuri pamatturnīrā uzvarēja Krievijas, Čehijas, Austrijas, Lietuvas un Austrālijas izlases, bet piekāpās vienaudžiem no Itālijas un ceturtdaļfinālā nākamajiem sacensību uzvarētājiem Ķīnas izlasei. Meiteņu komanda izcīnīja uzvaras pret Čehiju, Spāniju, Igauniju un Rumāniju, bet piedzīvoja zaudējumu Skotijai un pārspēlēs Čehijai, ieņemot 12.vietu 21 valstu komandu konkurencē. Pirmo reizi kluba komandu spēles tika translētas WCF Youtube kanālā (abu komandu spēļu ieraksti pieejami kluba mājaslapas video sadaļā).
Janvāra noslēgumā trīs komandas - TKK/Bremane, TKK/Bremanis un TKK/Vaivods startē Latvijas čempionātā vīriešu un sieviešu konkurencē. Labākais sasniegums šoreiz TKK/Bremanis, kuri izcīna 4.vietu astoņu komandu konkurencē.
Pēc šīm sacensībām sagatavošanos Pasaules čempionātam jauktajiem pāriem uzsāk kluba jauktā pāra komanda - TKK/S.Blumberga A.Bremanis. Komanda no februāra līdz aprīlim ar labiem panākumiem un vairākām uzvarām pret bijušajiem un esošajiem Pasaules čempioniem Ungāriju un Krieviju piedalās sacensībās Ungārijā un Latvijā: miniturnīrā ‘Road to Beijing 2022’, 26.02. Rīgā, TKK/S.Blumberga A.Bremanis ieņem 2.vietu, turnīrā Ungārijā ‘Hungarian Mixed Doubles Curling Cup’, 16.-19.03., TKK/S.Blumberga A.Bremanis tiek ceturtdaļfinālā, turnīrā ‘LODE Latvian Mixed Doubles Curling Cup I’, 30.03.-2.04., TKK/S.Blumberga A.Bremanis tiek ceturtdaļfinālā un ieņem 8.vietu, turnīrā ‘LODE Latvian Mixed Doubles Curling Cup II’, 6.-9.04., TKK/S.Blumberga A.Bremanis tiek ceturtdaļfinālā un ieņem 5.vietu.
No 13. līdz 16. aprīlim trīs kluba komandas - TKK/Bremane, TKK/Bremanis un TKK/Zass piedalās 3.Baltijas junioru čempionātā, kurš vienlaicīgi ir arī Latvijas junioru čempionāts. Latvijas izlasi pārstāvošās mūsu kluba komandas TKK/Bremanis un TKK/Bremane atkal kļūst par Latvijas čempionēm. TKK/Bremanis jau trešo gadu pēc kārtas gūst arī Baltijas čempionu laurus, finālspēlē pārspējot vienaudžus no Lietuvas, bet Baltijas čempionu tituls meitenēm šoreiz aizceļo uz Igauniju, mūsu meitenēm ieņemot godpilno 2.vietu.
Sezonu klubs noslēdz ar jauktā pāra komandas TKK/S.Blumberga A.Bremanis dalību Pasaules čempionātā jauktajiem pāriem Letbridžā, Albertas provincē Kanādā. Komanda pamatturnīru noslēdza ar septiņām uzvarām un 1/8 finālā pārspēja Pasaules ranga līderi - Zviedriju. Ceturtdaļfinālā komandai nācās atzīt mājinieku kanādiešu pārākumu un kopvērtējumā izcīnīta 8.vieta 39 valstu konkurencē, atstājot aiz sevis tādas augsta līmeņa komandas kā līdzšinējo pasaules čempioni Krieviju, divkārtējo pasaules čempioni Ungāriju u.c. Ceturtdaļfināla spēles ieraksts pieejams kluba mājaslapas video sadaļā.
TKK/Blumberga Bremanis pēc uzvaras Latvijas čempionātā
Pirms šīs sezonas Raimonds Vaivods un Andris Bremanis jun. tiek oficiāli apstiprināti par, attiecīgi, zēnu un meiteņu junioru izlašu treneriem.
Sezona sākas ar kluba komandu Team Vaivods un Versija kā arī kluba biedru Andra jun. un Helmas (internacionālās komandas Team Snurf sastāvā) dalību "Summer Curling Cup" turnīrā Tukumā. Team Snurf izcīna 3.vietu Sudraba grupā.
Septembra sākumā kluba juniori: Anrijs Mikuss Briežkalns, Jānis Bremanis, Markuss Salmiņš, Matīss Cirvelis un Mārtiņš Caune-Luste, R.Vaivoda un J.Volaja vadībā piedalās treniņnometnē Rojā.
Kluba prezidents Raimonds Vaivods septembra sākumā piedalās WCF kongresā un ģenerālajā asamblejā kā Latvijas pārstāvis un piedalās balsošanā par būtiskām izmaiņām kērlinga noteikumos.
R.Vaivods WCF kongresā ar prezidenti, Bledā, Slovēnijā
Kluba zēnu junioru komanda kā arī Evelīna Barone un Madara Bremane sieviešu komandas sastāvā kopā ar Ivetu Stašu-Šaršūni, Ievu Krustu un Santu Blumbergu septembra beigās piedalās Eiropas čempionāta kvalifikācijas sacensībās pieaugušo komandām. Stašas-Šaršūnes komanda sieviešu konkurencē izcīna uzvaru, iegūstot iespēju pārstāvēt Latviju Eiropas čempionātā Šveicē un Olimpiskās atlases turnīrā Čehijā.
Sporta kubs OB 16.septembrī rīko "'Silvanols Mixed Doubles' izaicinājuma kausu junioriem", kurā pārus veido ar vienu pieredzējušu spēlētāju un vienu iesācēju. No kluba piedalījās Jānis un Madara. Uzvarēja Madara pārī ar Markusu Ozoliņu.
JKK/Staša-Šaršūne komanda, kuras sastāvā arī Evelīna un Madara, no 6.līdz 8.oktobrim piedalās turnīrā Šveicē "Woman's Masters Basel".
Tukuma LH no 26.līdz 29.oktobrim pirmo reiz Latvijā notiek Pasaules kērlinga tūres (WCT) turnīrs "Latvian International Challanger". Tajā piedalās abas kluba junioru komandas: TKK/Bremanis alias TKK/Vilks (Kristaps Vilks, Anrijs M.Briežkalns, Jānis Bremanis, Markuss Salmiņš, Matīss Cirvelis, Mārtiņš Caune-Luste. Ar šo sezonu skipa penākumus sāk pildīt Kristaps.) un TKK/Bremane (Madara Bremane, Helma G.Bidiņa, Zane I.Brakovska, Megija A.Graumane).
Abas mūsu kluba junioru komandas no 3.līdz 5.novembrim piedalās arī WCT junioru komandu turnīrā "Braehead Junior International" Skotijas pilsētā Glāzgovā. Juniori: Kristaps Vilks, Anrijs M.Briežkalns, Jānis Bremanis, Markuss Salmiņš, Mārtiņš Caune-Luste. Juniores: Madara Bremane, Helma G.Bidiņa, Evelīna Barone, Zane I.Brakovska, Megija A.Graumane. Meitenes gūst 2 uzvaras 5 spēlēs, zēni - labu pieredzi.
Latvijas sieviešu izlase (JKK/Staša-Šaršūne), t.sk. Evelīna un Madara, no 10.līdz 12.novembrim piedalās 26. "International ZO Women's Curling Tournament" Šveicē, Vecikonā, trenera Ritvara Gulbja vadībā izcīnot 1 uzvaru 4 spēlēs.
Ar labiem panākumiem Latvijas junioru izlase (Kristaps Vilks, Anrijs M.Briežkalns, Jānis Bremanis, Markuss Salmiņš, Matīss Cirvelis) no 17.līdz 19.novembrim piedalās "EJCT Prague Junior Cup" WCT turnīrā  Čehijā, Prāgā, izcīnot 4.vietu 22 komandu konkurencē.
Šveicē Eiropas kērlinga čempionātā sievietēm no 17.līdz 25.novembrim Latvijas sieviešu izlase, t.sk. Evelīna un Madara, trenera Ritvara Gulbja vadībā izcīnīja 2.vietu un tiesības spēlēt A divīzijā. (Uzvarēja Somija, bet 3.vietu izcīnīja Igaunija.)
No 1.līdz 3.decembrim notiek starptautiskais "Riga Junior Open" junioru turnīrs. Tajā 10 komandu konkurencē, nezaudējot nevienu spēli, uzvaru izcīna mūsu kluba juniori (Lat boys-1: Kristaps Vilks, Anrijs M.Briežkalns, Jānis Bremanis, Matīss Cirvelis, Mārtiņš Caune-Luste). TKK/Bremane (LAT girls-1) izcīna 4.vietu.
Latvijas sieviešu izlase, t.sk. Evelīna un Madara, no 5.līdz 10.decembrim piedalās Olimpisko spēļu kvalifikācijas turnīrā par pēdējām 2 ceļazīmēm uz Phjončhanu. Ar 2 uzvarām un 4 zaudējumiem mūsu komanda paliek 5.vietā no 7 komandām savā grupā.
No 15.līdz 17.decembrim TKK/Madara piedalās "Lockerbie Junior International" turnīrā Skotijā, Lokerbijā, un izcīna 3.vietu.
No 2018.gada 3.līdz 10.janvārim Somijas pilsētā Lohjā norisinās Pasaules junioru čempionāts kērlingā B divīzijā junioriem. Mūsu meiteņu komanda (lat: Madara Bremane, Helma G.Bidiņa, Evelīna Barone, Zane I.Brakovska, Megija A.Graumane; treneris Andris Bremanis jun.) ieguva 2.vietu savā apakšgrupā un iekļuva ceturtdaļfinālā, izcīnot 6. (dalītu 5.) vietu 22 komandu konkurencē. Zēniem (LAT: Kristaps Vilks, Anrijs M.Briežkalns, Jānis Bremanis, Markuss Salmiņš, Matīss Cirvelis; treneris Raimonds Vaivods) ar 4 uzvarām un 3 zaudējumiem šoreiz nepietika, lai iekļūtu ceturtdaļfinālā; viņi izcīnīja 10.vietu 23 komandu konkurencē.
12. Janvārī Talsu novada Sporta laureātā uzvara nominācijā "Labākā komanda": TKK/S.Blumberga A.Bremanis! (Otro gadu pēc kārtas!)
TKK/S.Blumberga A.Bremanis "Labākā komanda 2017.gadā"
Saulkrastu novada individuālajā čempionātā 13.janvārī, kurā piedalījās 17 dalībnieki, uzvarēja Modris Vītoliņš, bet otro vietu vīriešu konkurencē izcīnīja Raimonds Vaivods.
No 19. līdz 21.janvārim Rīgā norisinās Baltic Super League17/18 turnīrs, kura uzvarētājas komandas A41/Gulbis sastāvā pirmo reiz startē TKK biedrs Kristaps Vilks, kā arī TKK junioru komandas dalībnieks no VKK Anrijs M.Briežkalns.
28.janvārī LONGGO Mixed Doubles Izaicinājuma kausā junioriem š.g. 1.posmā 2.vietu izcīna Zane I.Brakovska (pārī ar Annu Lasmani); piedalās arī Evelīna Barone pārī ar Markusu Ozoliņu un Megija A.Graumane (pārī ar Katrīnu Gaiduli).
Latvijas sieviešu komandu kērlinga čempionātā (1.-4. 02.) uzvar JKK/Rudzīte, kuras sastāvā pirmo reiz startē Zane I.Brakovska; 2.vietu izcīna JKK/Staša-Šaršūne, kuras sastāvā tagad ir jau 2 TKK biedri: Evelīna Barone un Madara Bremane.
Latvijas senioru čempionātā TKK senioru komanda tiek pie sudraba medaļām, zaudējot uzvarētājiem, SK OB/Regža visās trīs spēlēs.
17.februārī LONGGO Mixed Doubles Izaicinājuma kausā junioriem š.g. 2.posmā uzvar Evelīna Barone (pārī ar Ēriku Patrīciju Bitneri), Zane I.Brakovska pārī ar Markusu Ozoliņu 5.vietā.
Aprīļa sākumā norisinās Latvijas junioru čempionāts ar 5 puišu komandu un 4 meiteņu komandu dalību. TKK pārstāv TKK/Vilks un TKK/Zass, savukārt meiteiņu konkurencē TKK/Bremane. Puišu konkurencē šoreiz nācās samierināties ar 3. un 4.vietu, savukārt TKK/Bremane kārtējā uzvara Latvijas junioru čempionātā.
Maija beigās norisinās pirmais "Baltic Junior U-15" starp sešām komandām no Latvijas un Lietuvas. Cīnoties bez zaudējumiem 1.vietu turnīrā izcīna mūsu kluba jaunākā junioru komanda "TKK/Zass".
Jūlija sākumā tiek sagatavots un ievietots kluba mājaslapā īpašs mācību materiāls jebkuram jaunietim un iesācējam - "Curling Photo Camp", kas sniedz vienkāršu un pārskatāmu ieskatu sporta un kērlinga pamatprincipos.
2018./2019.gada aktīvo sezonu Talsu kērlinga klubs uzsāka ar vairāku komandu dalību "Ventspils Cup 2018". Sacensībās augsto 4.vietu izcīnīja kluba komanda "Maziņās" (E.Barone, S.Blumberga, L.Gaidule, M.Bremane, A.Briežkalns). Augstajā 6.vietā vēl viena kluba komanda "Slīdi, mazulīt" (K.Krūzkops, M.Vītoliņš, A.Lācis, R.Vaivods). Vēl vienai kluba komandai "Versija" (A.Krimskis, E.Bremane, A.Bremanis jun. A.Bremanis sen.) kopvērtējumā 13.vieta un kauss par 3.vietu Sudraba grupā. Visām komandām šie rezultāti ir augstākais panākums šo sacensību vēsturē.
Septembra sākumā Ungārijas galvaspilsētā Budapeštā norisinājās 7. Pasaules kērlinga kongress. Latviju tajā pārstāvēja Latvijas kērlinga asociācijas valdes loceklis un Talsu kērlinga kluba prezidents Raimonds Vaivods. Kongresā tika lemts par vairākām izmaiņām kērlinga noteikumos, esošās prezidentes Keitas Keitnesas pārvēlēšanu, jaunu dalībvalstu uzņemšanu un citiem nozīmīgiem jautājumiem.
No 7.-9. septembrim turnīrā "Riga Open 2018" uzvar JKK/Staša-Šaršūne ar mūsu kluba biedrēm Evelīnu Baroni un Madaru Bremani sastāvā. 3.vietu ieņem A41/Gulbis ar Kristapu Vilku un Anriju Miku Briežkalnu sastāvā.
Septembra vidū kluba jauniešu komanda TKK/Zass aizvada intensīvu, bet ļoti vērtīgu komandas saliedēšanas un taktiskās sagatavotības treniņnometni.
Saliedēšanas un taktikas treniņnometne TKK/Zass
Kluba komandas "Slīdi, mazulīt" un "Versija" ar mainīgiem panākumiem septembrī un oktobrī piedalās Amatieru līgā un Darbadienu līgā.
Oktobra sākumā vairāki kluba jaunieši Evelīna Barone, Madara Bremane, Kristaps Vilks un ilgus gadus kluba komandas TKK/Bremanis pārstāvošais spēlētājs Anrijs Briežkalns piedalās Eiropas kērlinga čempionāta Latvijas kvalifikācijas turnīrā sieviešu un vīriešu komandām un izcīna 1.vietas, iegūstot tiesības pārstāvēt Latviju Eiropas čempionātā Tallinā, Igaunijā.
No 25.-28. oktobrim Tukumā "WCT Latvian International Challanger 2018" turnīrā vairāku komandu sastāvos piedalās Evelīna Barone, Artūrs Gerhards, Kristaps Vilks un Anrijs M.Briežkalns.
Novembra sākumā "Riga Junior Open 2018" 10 komandu konkurencē 2.vietu izcīna LAT/junior girls ar Evelīnu Baroni kā skipu, bet 6.vietu ieņem mūsu kluba komanda LAT/Riga boys (skips Kristaps Zass). Evelīna Barone Latvijas sieviešu izlases sastāvā piedalās arī "International ZO Women's Curling Tournament 2018". (Madara vairs izlasē nestartēja, jo sākusi studijas Skotijā Glāzgovas Kaledonijas universitātē.)
No 16.-18. novembrim Rīgas atklātajā čempionātā kērlingā 10 vīru komandu konkurencē Talsu KK komanda Bremaņi (Andris Bremanis sen., Andris Bremanis jun., Jānis Bremanis, Gundars Bremanis un Gunārs Bremanis) ieguva 3.vietu, bet Artūrs Gerhards komandas CC Rīga sastāvā 2.vietu, kā arī Zane Ilze Brakovska 2.vietu JKK/Rudzīte komandas sastāvā 9 sieviešu komandu konurencē.
Eiropas čempionātā Tallinā A grupā, 16.-24.11., Latvijas sieviešu izlase, un tās sastāvā Evelīna Barone, izcīna līdz šim visaugstāko - 5.vietu. Vīru izlase ar Anriju un Kristapu sastāvā B grupā ieņem 4.vietu.
Decembrī Ventspilī Ziemassvētku kausa izcīņā no Talsu KK piedalījās Versija (Andris Bremanis sen., Andris Bremanis jun., Elga bremane), izcīnot 4.vietu 8 komandu konkurencē.
Pasaules junioru kērlinga čempionātā Somijas pilsētā Lohjā (2019.gada 2.-10. janvārī) Latvijas meiteņu izlase, piedaloties Evelīnai un Madarai, ieņēma 14.vietu, bet zēnu izlase, kuru papildināja Kristaps Vilks, 9.vietu.
Saulkrastu novada individuālais kērlinga čempionāts Rīgā 12.janvārī pulcēja 25 dalībniekus, t.sk. 5 TKK biedrus. Spilgti sevi parādīja šajā sezonā trūcīgais treniņu apjoms; kluba biedru ieņemtās vietas: Aivars Lācis 14.v., Andris Bremanis sen. 15.v., Raimonds Vaivods 19.v., Gunārs Bremanis 20.v., Modris Vītoliņš 24.v.
Latvijas kērlinga čempionātā sievietēm (18.-20.01.2019.) JKK/Staša-Šaršūne komandas sastāvā par Latvijas čempioni kļuva Evelīna Barone, bet 2.vietu JKK/Rudzīte sastāvā ieguva Zane Ilze Brakovska. Vīru komandām 4.vietu izcīnīja KKR/Trukšāns ar Artūru Gerhardu sastāvā.
Evelīna Barone piedalījās Pasaules sieviešu kērlinga čempionātā Latvijas izlases sastāvā.
Latvijas junioru čempionātā Evelīna Barone JKK/Ieviņa sastāvā kļuva par Latvijas čempioni , bet komandas SK OB/Brakovska sastāvā 2.vietu izcīnīja Zane Ilze Brakovska. Zēniem TKK/Zass ieņēma 4.vietu.
Maija sākumā R.Vaivods iegūst 1.vietu, bet E.Seļiverstovs 3.vietu 2018./2019.gada sezonas prognožu konkursa kopvērtējumā.
Jūlija sākumā R.Vaivods piedalījās Pasaules kērlinga federācijas (WCF) organizētajos kursos tiesnešiem un instruktoriem Fussenē, Vācijā.
WCF treneru un instruktoru treniņnometne Fussenē, Vācijā
Augusta vidū kluba komanda Versija (A.Bremanis sen., Andris Bremanis jun., Elga Bremane, Aivis Krims), Madara Bremane un Modris Vītoliņš piedalījās starptautiskā turnīrā "Ventspils Cup 2019". Turnīra 20 komandu konkurencē Versija izcīnīja 3.vietu, Madarai komandas 'Bloo Lagune' sastāvā 8.vieta.
Kluba prezidents R.Vaivods septembra sākumā kā Latvijas pārstāvis piedalās Pasaules Kērlinga Federācijas (WCF) kongresā un ģenerālajā asamblejā Kankūnā, Meksikā.
Komandas JKK/Staša-Šaršūne sastāvā Evelīna Barone 12.-15.09. Dānijā "Gentofte Cup 2019" turnīrā ieguva 5.vietu 20 komandu konkurencē, 27.-29.09. "Riga International Curling Challange 2019" - 2.vietu 8 komandu konkurencē, 6.oktobrī kvalifikācijas turnīrā palīdzēja komandai kļūt par Latvijas izlasi, 20.10. Šveicē "Ritz Crossmedia Trophy" turnīrā ieguva 5.vietu 22 komandu konkurencē, 27.10. Tukumā "WCT Latvian International Challanger 2019" - 2.vietu 13 komandu konkurencē. Spēlējot kā skips Latvijas junioru meiteņu izlases sastāvā, Evelīna Barone 1.-3.11. Dānijā Kopenhāgenā "Tarnby Cup 2019" turnīrā ieņēma 18.vietu 36 komandu konkurencē.
Rīgas atklātajā čempionātā sievietēm (8.-10.11.) Evelīna Barone skipo JKK/Ieviņa komandu, iegūstot čempionātā 1.vietu, un no 16.-23.11. Latvijas sieviešu izlases sastāvā piedalās Eiropas sieviešu kērlinga čempionāta A divīzijā Helsingborgā Zviedrijā. "Riga Junior Open" (29.11.-1.12.) Evelīna kā LAT/Ieviņa komandas skips ieguva 2.vietu, bet Gundars Bremanis - 3.vietu LAT/Buncis komandas sastāvā 12 komandu konkurencē.
Kluba kopsapulcē ar vienbalsīgu balsojumu valdē tika ievēlēts Modris Vītoliņš, kurš stājās Artūra Gerharda vietā.
Decembra beigās TKK/Zass piedalās un izcīna uzvaru 4 jauniešu komandu turnīrā.
Pasaules kērlinga čempionāta junioriem B divīzijā Lohjā Somijā (11.-18.12.) Evelīnas Barones skipotā Latvijas meiteņu izlase izcīnīja 2.vietu, iekļūstot A divīzijā, kas ir līdz šim augstākais Latvijas junioru panākums kērlingā.
Kopā ar Ritvaru Gulbi Evelīna sāka spēlēt jaukto pāru kērlingu, 22.decembrī uzvarot šīs sezonas pēdējā "Latvian Mixed Doubles Grand Prix".
2020.gadu Evelīna iesāka, JKK/Staša-Šaršūne komandas sastāvā piedaloties "Jeti Cup 2020" Tallinā Igaunijā, iegūstot turnīrā 3.vietu.
Raimonds Vaivods kā Latvijas junioru jauktās komandas treneris un Eduards Seļiverstovs komandas sastāvā piedalījās jaunatnes ziemas olimpiskajās spēlēs Šveicē, Lozannā un Šamperī (9.-22.01.2020.). Augstākie panākumi gan tika jaukto pāru disciplīnā, kurā 3 uzvaras  izcīnīja Raimonda vadītās komandas ar Eduarda un Annas Lasmanes līdzdalību. Šī ir pirmā reize kad Latvijas kērlinga pārstāvji piedalās SOK rīkotās sacensībās.
No 15.līdz 22. februārim pirmo reizi vēsturē kāda no Latvijas junioru kērlinga komandām piedalās pasaules čempionātā A divīzijā, kas šogad notiek Krasnojarskā Krievijā. Tā ir Evelīnas Barones skipotā Latvijas meiteņu izlase; gūstot četras uzvaras deviņās spēlēs, izcīnīta 7.vieta pasaulē, kas ir līdz šim augstākais Latvijas junioru sasniegums kērlingā.
Individuālajā kērlinga čempionātā, kas notika 1.martā Rīgā, piedalījās 4 mūsu kluba biedri: Raimonds Vaivods, Andris Bremanis sen., Gunārs Bremanis un Modris Vītoliņš. Andris tika finālgrupā un ieguva 9.vietu, bet pārējie ieņēmām vietas otrajā desmitā.
Līdz ar ārkārtas situācijas izsludināšanu 13.martā Latvijā vīrusa COVID-19 sakarā tika pārtrauktas visas 2019./2020.gada treniņu un sacensību aktivitātes. Sevišķi sāpīgi tas izvērtās jauniešu komandai TKK/Zass, kurai secen gāja nevien Latvijas junioru čempionāts aprīļa beigās, bet pirmās sacensības ārzemēs "White Night Trophy", Tallinā, Igaunijā. Turnīrā dalību bija pieteikusi arī pieaugušo komanda Slīdi, mazulīt un tajā dalību bija pieteikušas vairākas Zviedrijas, Skotijas un ASV komandas.
Lai kaut nedaudz kompensētu kērlinga iztrūkumu kluba spēlētājiem, martā un aprīlī tika organizētas 1. un 2. eSports sacensības kērlingā ar attiecīgi deviņu un septiņu dalībnieku piedalīšanos. Par abu eSports turnīra uzvarētāju kļuva R.Vaivods, 2.vietu izcīnīja attiecīgi E.Seļiverstovs un M.Vītoliņš, 3.vietu attiecīgi izcīnīja Toms Sondors un E.Seļiverstovs.
Talsu kērlinga klubs jauno sezonu uzsāka ar divu komandu sekmīgu piedalīšanos "White Nights Trophy 2020" turnīrā Tallinā no 20.-22.08., kur 12 komandu konkurencē "Slīdi, mazulīt!" ("Slide, Baby!") izcīnīja 3., bet TKK/Zass - 5.vietu.
Kluba komandas TKK/Zass un "Versija" no 27.-29.08. startēja turnīrā "Ventspils kauss 2020". Šajā turnīrā piedalījās arī Evelīna Barone, skipojot Jelgavas KK komandu JKK/Barone, un Gundars Bremanis komandas TEAM Buncis sastāvā. Turnīra 24 komandu konkurencē 11.vietu (3.v. Sudraba grupā) izcīnīja "Versija", 13.vietu (5.vietu Sudraba grupā) TKK/Zass; Evelīnas skipotā komanda ieņēma 14.vietu, bet Gundara pārstāvētā TEAM Buncis uzvarēja Bronzas grupā (17.vieta kopvērtējumā).
Evelīnas skipotā JKK/Barone "Riga Open 2020" turnīrā, 18.-20.09., ieņēma 8.v. 12 komandu konkurencē, bet 2.v. izcīnīja viņas pārstāvētā sieviešu komanda JKK/Staša-Šaršūne, un sekojošajā, 25.-27.09., sieviešu komandu turnīrā "Riga International Curling Challange" JKK/Barone ieguva 5.v. 6 komandu konkurencē.
No 9.-11. oktobrim norisinājās pirmās Rīgas atklātās jaunatnes meistarsacīkstes kērlingā ar 6 meiteņu un 4 zēnu komandu piedalīšanos. Meiteņu konkurencē uzvarēja Evelīnas skipotā JKK/Barone, bet zēnu konkurencē 2.v. izcīnīja Gundara pārstāvētā KKR/Buncis. Šis turnīrs kalpoja kā sagatavošanās šī gada Latvijas junioru kērlinga čempionātam, kas bija paredzēts 16.-18. oktobrī, bet 'Covid-19' krīzes dēļ tika atcelts.
No 21.-25.04.2021. norisinājās Latvijas kērlinga čempionāts jauktajiem pāriem, kurā Evelīna Barone pārī ar Ritvaru Gulbi izcīnīja 3.vietu 11 komandu konkurencē, un Latvijas kērlinga čempionātā sievietēm, 28.04-2.05., Evelīnas skipotā meiteņu komanda kļuva par Latvijas čempionēm (7 komandu konkurencē). (Pirmo reiz Latvijas kērlinga vēsturē pieaugušo komandu čempionātā uzvar juniori !)
Latvijas kērlinga čempionātā vīriešiem (10.-16.05.) patīkamu pārsteigumu sagādāja Talsu KK junioru komanda TKK/Zass, kas pamatturnīrā uzvarēja 7 no 9 spēlēm, t.sk. bijušos Latvijas čempionus A41/Gulbis, SK OB/ Regža un JKK/Smilga, pamatturnīru beidzot 1.vietā. Diemžēl, cīņā par medaļām nācās pieredzējušākajiem konkurentiem piekāpties, taču arī 4.vieta 10 vīriešu komandu konkurencē, atstājot aiz sevis tādas exčempionu komandas kā A41/Gulbis un JKK/Smilga, ir lielisks un necerēts mūsu jauno kluba kērlingistu panākums. Otra mūsu kluba komanda TKK/Vaivods ieņēma 9.vietu.
Tiek uzlabots kluba logo dizains (aut. Krišjānis Java).
Ar šo sezonu Evelīna Barone arī oficiāli atstājusi mūsu klubu, jo jau 2 sezonas kērlingu spēlē, vadot JKK junioru komandu un piedaloties JKK sieviešu komandas spēlēs.
Augusta nākotnē TKK/Zass ar LKA atbalstu piedalījās treniņnometnē Tallinā, kuras ietvaros izcīnīja četrās spēlēs četras uzvaras, t.sk. pret trīs Ukrainas komandām un Latvijas ratiņkērlinga izlasi.
Mūsu klubs sezonu atklāja ar TKK/Zass dalību "White Nights Trophy 2021" turnīrā Tallinā no 26.-28. augustam, ieņemot 7.vietu 8 komandu konkurencē. No 3.-5. septembrim TKK/Zass piedalījās "Riga Open I 2021", ieņemot 11.vietu 12 komandu konkurencē.
"Rīgas atklātajā čempionātā kērlingā 2021" no 19.-21. novembrim sešu vīriešu komandu konkurencē piedalījās divas TKK komandas: TKK/Zass izcīnīja 3.vietu (izpildīts sezonas mērķis), bet TKK/Vaivods - 5.vietu.
Maxima Latvijas čempionātā kērlingā junioriem, 3.-7.12.2021., kurā tika izcīnītas ceļazīmes uz pasaules junioru čempionātu B divīzijā, četru zēnu komandu konkurencē TKK/Zass izcīnīja 2.vietu, finālspēlēs zaudējot KKR/Buncis, bet aiz sevis atstājot KKR/Vonda un VKK/Vieško.
Februāra beigās (24.-27.02.) savu darbību sāka kluba jaunizveidotā jauktā junioru kērlinga komanda TKK/Zass (2024.gada Jaunatnes olimpisko spēļu potenciālā dalībniece), piedaloties Latvijas čempionātā jauktajām komandām.
2022.gada Latvijas čempionātā kērlingā junioriem, 18.-21.03., zēnu komandu konkurencē par čempioniem kļuva TKK/Zass, aiz sevis atstājot CC Riga/Buncis un VKK/Salmiņš komandas.
No 30.03.-3.04.2022. TKK/Zass piedalījās Ziemeļu kērlinga tūres posmā junioriem "NJCT Bill Ross Trophy 2022" Zviedrijā Sundbibergā, sešu komandu konkurencē izcīnot 2.vietu.
No 28.aprīļa līdz 1.maijam norisinās 1.Latvijas čempionāts jauktajiem pāriem junioriem un kluba komanda TKK/M.Seļiverstova E.Seļiverstovs izcīna sudraba medaļas sešu komandu konkurencē!
Šajā sezonā TKK/Zass komanda izcīnīja medaļas arī Latvijas vīriešu kērlinga čempionātā, 12.-15.05., bronzu, pirmās medaļas vīriešu konkurencē, pēc pamatturnīra čempionāta sešu dalībnieku vidū ieņemot pat otro vietu.
Sezonu sekmīgi iesāk mūsu kluba jauniešu komanda TKK/Zass, izcīnot bronzas medaļas 'Riga Open' turnīrā (2.-4. 09.) 12 komandu konkurencē.
Mājaslapa izveidota 2012. gada novembrī, atjaunota 2015. gada jūlijā.
Mājaslapas dizains: Andris Bremanis